kardosdrur/scandi-wiki huggingface dataset:
Krystalkugle

En krystalkugle er en kugle fremstillet af krystal eller krystalglas. Krystalkuglen bruges som koncentrationsobjekt i magiske ritualer. I populære fremstillinger kan f.eks. sigøjnere se ind i fremtiden ved hjælp af krystalkugler.

Spiritualitet
Okkultisme
Spådom
Per Poulsen

Per Poulsen (født 13. februar 1953) er en tidligere dansk fodboldmålmand, som nåede at spille 7 landskampe i perioden 1974-1978. Han spillede bl.a. for klubberne B 1903, Lyngby Boldklub, AB og Boldklubben Frem. Da Per Poulsen debuterede for Danmarks landshold i 1974  spillede han for Boldklubben Hero, der fusionerede med  Gladsaxe Boldklub i 1979.  

I en alder af 41 år gjorde Per Poulsen i 1994 et opsigtsvækkende comeback for F.C. København. Han spillede sin sidste kamp for klubben i en alder af 42 år og 125 dage den 18. juni 1995 i en kamp mod Brøndby IF (vundet 1-0 i Parken), og er dermed den ældste spiller, der har spillet kamp for FCKs førstehold.

Per Poulsen opnåede i alt 30 kampe for FCK, inden han stoppede i klubben i 1995.

Noter 

Fodboldspillere fra Danmark
Fodboldspillere fra FC København
Fodboldspillere fra B 1903
Fodboldspillere fra Lyngby Boldklub
Fodboldspillere fra Akademisk Boldklub
Fodboldspillere fra Boldklubben Frem
Samkhya

Samkhya (Sankhya fra (Sanskrit: सांख्य – optælling) er en skole i indisk filosofi. Den regnes for den ældste af de seks vediske skoler i hinduismen. Skolens grundlæggelse tilskrives vismanden Kapila (ca. 500 f.Kr.). Den ældst bevarede tekst er Ishvarakrishnas Samkhyakarika, forfattet mellem det 3. og 5. årh. Samkhya-sutra, som hævdes at være skrevet af Kapila, er forfattet omkr. det 15.årh..

Samkhya er en ateistisk, dualistisk filosofi: Der er to principper: bevidsthed (purusha) og materie (prakrti). 

Til materien regner samkhya ego’et, fornuften og sindet, dvs. tanker og følelser. Bevidsthed er den rene opmærksomhed, som ifølge samkhya er inaktiv, ubegrænset og uforanderlig.
Alle sansende væsener er purusha, og der er derfor uendeligt mange purusha. 

Praktri er der kun én af.

Praktri består af tre kvaliteter (gunas)

 Rajas – aktivitet, følelse
 Tamas – tyngde, mørke, inerti
 Sattva – lys, klarhed, åndelighed, bevægelse mod frihed

I den oprindelige materie, mulaprakriti, er de tre gunaer i balance. På grund af purushas tilstedeværelse bringes gunaerne i bevægelse. Gunaernes bevægelse forårsager i første omgang dannelsen af den pyskiske virkelighed. Først opstår buddhi, intellektet, som er sæde for viljen og ubevidstheden. Af buddhi fremstår ahamkara, sæde for ego’et. Fra ahamkara udvikles sindet (manas) og sanseevnerne (buddhihindriyas), som primært består af sattva. Ligeledes opstår handleevnerne (karmendriyas) (tale-, gribe-, gå-, udskille- og avleevne), der primært består af rajas, og fem subtile elementer (tanmatras): (lyd, berøring, form, smag og lugt), der primært består af tamas. Af de fem subtile elementer opstår fem grove elementer (bhutas): rum, luft, ild, vand og jord. De grove elementer udgør den fysiske og synlige verden.

Samkhya er en frelselære. Den enkelte purusha er bundet i en illusion, når den tror, at den er identisk med sin krop og sin psykiske virkelighed (vilje, ego m.m.). Frelse består i at purusha erkender denne misforståelse og vender tilbage til den oprindelige uafhængige tilstand (kaivalya). Purusha som sådan er inaktiv, og frelseprocessen sker gennem praktri, mere bestemt gennem viljen og intellektet.

Samkhyas filosofi blev videreudviklet af yoga-systemet.

Hinduisme
Torsten Andersen

Torsten Andersen (født 27. marts 1949) er en dansk tidligere fodboldspiller, der i perioden 1977-1979 nåede at spille 6 landskampe med en enkelt scoring. Han spillede bl.a. for de danske klubber AB og KB samt for den belgiske klub RSC Anderlecht.

Referencer

Eksterne henvisninger 

Fodboldspillere fra Danmark
Fodboldspillere fra RSC Anderlecht
Fodboldspillere fra Akademisk Boldklub
Fodboldspillere fra Kjøbenhavns Boldklub
Internetprotokol (protokolfamilie)

Internetprotokolfamilie er principielt alle de protokoller som kan "ride" på internetprotokollen – f.eks. ICMP, UDP, RTP, (TCP/IP baserede:) TCP, POP3, SMTP, FTP, Telnet - og de meget kendte webprotokoller http og https.

Kilder/referencer 
 Terminologiudvalget
 Sidder "man" bag en web-proxy/web-cache, skal der trykkes på knappen reload, for at være sikker på, at det ikke er en tidligere cachet www-side, man får vist:
 myip.dk: Your IP (og DNS-adresse)

Eksterne henvisninger 
 Hvordan virker internettet? (film – også på dansk): warriorsofthe.net: Warriors of the net Citat: "...The movie is 12 minutes long. It is about an IP packets journey through net past routers, firewalls and transatlantic cables. It is available for free download for non-commerical use..."

Internetteknologi
Birger Jensen (fodboldspiller)

Birger Quistorff Jensen (født 1. marts 1951, død  4. april 2023 i Brugge) var en dansk fodboldmålmand, der i perioden 1973-1979 spillede 19 landskampe og holdt målet rent i 5.

Birger Jensen debuterede i 1. division i 1969 og spillede i fem sæsoner for B 1903. I september 1973 debuterede han på landsholdet, på et dansk hold der vandt 1-0 over Norge i Trondheim. Efter at han havde spillet godt i flere lands- og klubkampe blev han i 1974 købt af den belgiske klub Club Brugge, det blev til hele 382 kampe i målet for Club Brugge, inden han skiftede til den noget mindre, belgiske klub SK Lierse, og kort efter igen til hollandsk fodbold, hvor han afsluttede karrieren med godt et halvt år hos RKC Waalwijk og en kort tid i FC Varsenare

Birger Jensen spillede sin sidste landskamp i 1979 i sejren 3-1 på udebane over Spanien – en kamp hvor Preben Elkjær fik sit gennembrud med to scoringer – men hans plads blev herefter overtaget af KB's Ole Qvist.

Birger Jensen var lillebror til den professionelle bokser Ralf Jensen.

Efter sin fodboldkarriere blev Birger Jensen boende i Belgien og arbejdede som mekaniker i et dækcenter. Han døde 4. april 2023 i en alder af 72 år på et sygehus i Brugge, som han var indlagt på.

Klubber på eliteniveau 
 B 1903 (1969-1974)
 Club Brugge (1974-1988)
 SK Lierse (1988)
 RKC Waalwijk (1988-1989)
 FC Varsenare

Bedrifter 
 Dansk mester 1969 og 1970 (Benno Larsen var 1. målmand)
 Belgisk mester 1976, 1977, 1978, 1980 og 1988.
 Belgiske pokalvinder 1977 og 1986.
 Tabende deltager i UEFA Cup finale i 1976 og mesterholdenes Europa Cup finale 1978.

Referencer

Eksterne henvisninger 
 

Fodboldspillere fra Danmark
Fodboldspillere fra B 1903
Fodboldspillere fra Club Brugge
Fodboldspillere fra Lierse SK
Fodboldspillere fra RKC Waalwijk
Birger Jensen

Flere personer har navnet Birger Jensen:

 Birger Jensen (skuespiller) (1945-1998) – dansk skuespiller.
 Birger Jensen (fodboldspiller) (1951-2023) – dansk fodboldspiller.

Se også 
 Birger
Romersk Britannien

Romersk Britannien er de områder af de Britiske øer, der var kontrolleret af romerne fra 44 e.Kr. til 410 e.Kr. Territoriet udgjorde provinsen Britannien (lat. Britannia), som i store træk dækker det landområde, der i dag kaldes England og Wales.

Forhistorie 
De britiske øer var ikke ukendte i den antikke verden. grækerne kaldte dem "Cassiterides" (Tin-øerne), og både karthagerne og grækerne handlede med briterne. Øerne var før den romerske erobring beboet af keltiske stammer, som af fønikiske handelsfolk blev kaldt briter; de ydede støtte til deres keltiske allierede i Gallien under gallerkrigene, og bl.a. dette gav Cæsar grund til at invadere de britiske øer to gange i 55 f.Kr. og 54 f.Kr., dog uden at det resulterede i en varig besættelse.

Cæsars invasion havde givet romerne stor indflydelse i Britannien, hvor de støttede lokale småkonger. Caligula gav sin støtte til en eksilkonge, og planlagde derfor i 40 e.Kr. et felttog mod briterne, men det blev aldrig gennemført; i stedet gav han, ifølge Sveton, ordre til soldaterne om at tage opstilling ved den Engelske kanal og angribe sivene i vandkanten; de blev bragt tilbage til Rom som krigsbytte.

Den romerske erobring 

Kejser Claudius allierede sig med en anden flygtet britisk konge før sit felttog i 43 e.Kr., hvor det hurtigt lykkedes romerne at underlægge sig den sydligste del af Britannien. De romerske styrker bestod af fire legioner med hjælpetropper og var under ledelse af Aulus Plautius, som blev udnævnt til provinsens første guvernør. De allierede britiske styrker blev slået ved landgangen i Kent, siden under ledelse af Catuvellaunis konge Caratacus ved hans hovedstad, Camulodunum. Han flygtede til ordovikernes område i, hvor det lykkedes ham at samle en ny hær for igen at lide nederlag. Atter flygtede han, denne gang til briganternes dronning Cartimandua. Hun havde dog allieret sig med romerne, så Caratacus blev udleveret.

Under kejser Vespasian blev hele den sydvestlige del af Britannien underlagt romerne i løbet af 40'erne e.Kr. Romerne indgik alliancer med flere  stammer, og i løbet af 1. årh. skubbede de langsomt deres magtsfære mod nord. Britannien var dog i hele perioden som romersk provins ofte præget af uroligheder.

Enden på Romersk Britannien 

Romerriget mistede gradvist kontrollen med Britannien fra 300-tallet e.Kr. til 410, hvor stort set alle tropper var kaldt hjem for at beskytte riget mod bl.a. visigoterne. Selvom de romerske kejsere nok havde regnet med at genvinde kontrollen over området, så skrev historikeren Procopius  midt i 500-tallet, at romernes indflydelse i provinsen var helt tabt.

 
Byer og territorier i Romerriget
Viggo Jensen (fodboldtræner)

Viggo Jensen (født 15. september 1947 i Esbjerg) er tidligere dansk fodboldspiller og dansk fodboldtræner. Viggo Jensen offentliggjorte den 13. maj 2013 efter Silkeborgs nedrykning, at det var slut med fodbold.

Spillerkarriere 
Som aktiv fodboldspiller spillede Viggo Jensen bl.a. i de danske klubber B 1909, Esbjerg fB og OB og har også spillet for de tyske klubber Bayern München og SpVgg Fürth. I perioden 1971-1973 opnåede Viggo Jensen otte landskampe.

Trænerkarriere 
Viggo Jensen startede sin trænerkarriere i Ullerslev i 1981. Han blev herefter træner i Svendbog fB fra 1982 til 1987, hvor han derefter tiltrådte som træner i Silkeborg. Han bestred samtidigt et job som U/21-træner for det danske landshold i perioden 1989-92. Fra 1992-94 var han træner for Malmö FF. Herudover har han været træner for Esbjerg forenede Boldklubber 1997-2002 og OB. Han var fra 2002 til 2006 igen træner for  Silkeborg IF. Desuden har en i en periode været træner for Aarhus Fremad. I foråret 2007 fungerede Viggo som scout for Esbjerg fB. I juli 2007 tiltrådte han jobbet som landstræner for det estiske fodboldlandshold, men allerede i 2008 tiltrådte Viggo Jensen jobbet som træner i FC Fyn. I april 2011 blev Viggo Jensen cheftræner for Vejle Boldklub. Den stilling havde han indtil juni 2011, hvor Vejle fusionerede med Kolding FC til Vejle Kolding. 

Den 11. november 2012 blev han præsenteret som ny cheftræner for Silkeborg IF efter fyringen af Keld Bordinggaard.

Den 13. maj 2013 efter Silkeborgs nedrykning offentliggjorde Viggo Jensen, at det var slut med fodbold.

Referencer

Eksterne henvisninger 
 

Fodboldspillere fra Danmark
Fodboldspillere fra Esbjerg fB
Fodboldspillere fra Odense Boldklub
Fodboldspillere fra FC Bayern München
Fodboldspillere fra Greuther Fürth
Fodboldspillere fra B1909
Fodboldtrænere fra Danmark
Fodboldtrænere fra Viborg FF
Fodboldtrænere fra Silkeborg IF
Fodboldtrænere fra Esbjerg fB
Fodboldlandsholdsspillere fra Danmark
Fodboldtrænere fra Vejle Boldklub
Personer fra Esbjerg
Fodboldtrænere fra Aarhus Fremad
Fodboldtrænere fra Malmö FF
Søren Hansen

Søren Hansen er navnet på flere personer:

 Søren Hansen (læge) (1857–1946) – en dansk (politi)læge
 Søren Hansen (møbelfabrikant) (1905–1977) – en dansk møbelsnedker og -fabrikant
 Søren Hansen (politiker) (født 1942) – en dansk politiker
 Søren Hansen (kunstmaler) (født 1943) - en dansk kunstmaler
 Søren Hansen (golfspiller) (født 1974) – en dansk golfspiller
Erik Sandvad

Erik Sandvad (født 27. januar 1945) er en tidligere dansk fodboldspiller, der i perioden 1967-1971 opnåede 22 landskampe, dog uden scoringer. Han var det meste af sin aktive klubkarriere tilknyttet AB.

Eksterne henvisninger 
 

Fodboldspillere fra Danmark
Henry From

Henry Petersen From (født 1. juni 1926 i Aarhus, død 31. august 1990 i Aarhus) var en dansk fodboldmålmand, der spillede hele sin karriere i AGF og fik 31 A-landskampe for Danmarks fodboldlandshold i perioden 1957-1961. Han spillede på sølvholdet ved de olympiske lege i Rom i 1960.

Klubkarriere 
I hele sin aktive klubkarriere var From tilknyttet AGF. Med denne klub vandt han fire gange DM (1955, 1956, 1957 og 1960) samt fire pokalsejre (1955, 1957, 1960 og 1961). Det blev af samme grund til flere europæiske kampe med en kvartfinalekamp i Europacuppen i 1961 mod SL Benfica som toppen.

Han spillede i alt 296 kampe for AGF i perioden 1948-1961.

Landsholdskarriere 
Henry From spillede tre ungdomslandskampe i 1951 og kom med til OL 1952 i Helsinki som reserve, men kom ikke i kamp under turneringen.

Efter en enkelt B-landskamp i 1956 debuterede han på A-landsholdet i 1957, hvorpå han fik i alt 31 A-landskampe. Hans debutkamp var en venskabskamp mod  i Idrætsparken, der endte 1-1.

Han var således også med ved OL 1960 i Rom, hvor Danmark vandt alle tre kampe i indledende runde 
over ,  og . Dermed var holdet i semifinalen mod storfavoritterne fra . I denne kamp kom danskerne overraskende foran 1-0 på mål af den unge stjerne, Harald Nielsen, og førte ved pausen. I midten af anden halvleg fik danskerne først et straffespark, som Flemming Nielsen brændte, hvorpå ungarerne to minutter senere fik et straffespark. Anfører Pál Várhidi gjorde klar til at skyde, da From rakte hånden i vejret og afbrød sparket. Derpå gik han ud til stolpen og satte sit tyggegummi på denne. Denne handling gjorde Varhidi så forvirret, at han muligvis af den grund brændte straffesparket. Blot to minutter senere scorede Henning Enoksen til 2-0, hvilket blev kampens resultat. Finalen stod mod  tabte Danmark 1-3, men sikrede sig sølvet; den seneste OL-medalje i fodbold.

From spillede sin sidste landskamp i maj 1961.

Træner 
Henry From var i flere omgange efter afslutningen af den aktive karriere træner. Han var i første omgang træner for AGF i 1965-1966, og i 1968-1969 var han landstræner for Danmark i 20 A-landskampe i samarbejde med først Erik Hansen og senere John Hansen. From var den egentlige træner, mens de to andre mere fungerede som holdledere. Han tog i 1974-1975 endnu en tørn som AGF-træner. Han var desuden træner for Middelfart G&BK samt IK Skovbakken.

Privat 
I sit civile liv var From ansat i DSB, fra han var 16 år,  til han gik på pension.

Han er begravet på Vestre Kirkegård i Aarhus.

Hæder 
I 2016 blev Henry From optaget i Fodboldens Hall of Fame.

I 2021 blev han udnævnt til klublegende i AGF.

Litteratur 
 From klarer, erindringsbog (1961)

Referencer

Eksterne henvisninger 
 
 

Fodboldspillere fra AGF
Fodboldspillere fra Danmark
Fodboldtrænere fra Danmark
Fodboldlandsholdsspillere fra Danmark
Medaljevindere fra Danmark ved sommer-OL 1960
Fodboldspillere ved sommer-OL 1960
Olympiske sølvmedaljevindere fra Danmark
Personer fra Aarhus
Trænere for Danmarks fodboldlandshold
Bolton Wanderers F.C.

Bolton Wanderers er en engelsk fodboldklub i Bolton, Lancashire. De ligger lige nu i The Championship. I 2005-2006 var de for første gang med i en europæisk turnering, men de blev slået ud af UEFA-cuppen i 1/16-delsfinalerne af franske Olympique Marseille.

Bolton flyttede til Reebok Stadium i 1997. Før det var holdets hjemmebane Burnden Park.
Boltons præsident er Nat Lofthouse og deres manager er Gary Megson.

Gennem tiden har mange danske spillere spillet i Bolton, blandt andre Claus Jensen, Henrik Pedersen, Per Frandsen, Michael Johansen, Stig Tøfting samt "Bomber" Bo Hansen.

Blandt klubbens spillere findes den tidligere Brøndby-spiller Johan Elmander, der i sommeren 2008 blev klubbens dyreste indkøb nogensinde, da han blev hentet i Toulouse FC for £ 11 millioner (ca 100 millioner kroner). Nøglespillere i truppen inkluderer den tidligere finske landsholdsmålmand Jussi Jääskeläinen, forsvarskaptajn Gary Cahill og holdets anfører Kevin Davies.

Bolton Wanderers er det hold i Premier League, der har spillet flest sæsoner i Premier League uden at vinde mesterskabet.

Aktuel trup 

 (Viceanfører)

Referencer 

Fodboldklubber i England
Etableret i 1874
Bolton
Trinidad

[[Fil:Td-map.png|thumb|Trinidad ligger mellem 10°3′N 60°55′V og  10°50′N 61°55′V.]
Trinidad er den største og mest befolkede af de 23 øer, der udgør Trinidad og Tobago. Trinidad er den sydligste ø i Caribien, kun 11 kilometer fra Venezuelas nordkyst. Trinidads areal er 4.769 km².

Caribiske øer
Trinidad og Tobago
Forhenværende britiske kolonier
Frederik Løchte Nielsen

Frederik Løchte Nielsen (født 27. august 1983 i Sundby) er en dansk grand slam-vindende tennisspiller, der blev professionel i 2001. Han er barnebarn af den tidligere danske tennisspiller Kurt Nielsen.

Karriere 
Løchte Nielsen startede som 5-årig i Lyngby Tennisklub, hvor han stadig spiller. Han har vundet adskillige danmarksmesterskaber såvel udendørs som indendørs i single, double og mixed double (kun udendørs, da mixed double ikke længere afvikles indendørs). 

Han har som den første dansker vundet en række ved Wimbledon for seniorer, da han 7. juli 2012 vandt turneringen i herredouble sammen med englænderen Jonathan Marray. Løchte Nielsen/Marray endte med at vinde titlen i fem sæt med 4-6, 6-4, 7-6, 6-7, 6-3. Parret kom med i turneringen på et wildcard, og de blev de første der vandt Wimbledon i herredouble på et wildcard. 

Da sæsonen sluttede havde de kvalificeret sig til sæsonfinalen i herredouble, hvor de spillede sig frem til semifinalen. Herefter blev samarbejdet afbrudt.

I begyndelsen af 2014 vandt Løchte Nielsen doubleturneringen i Chennai Open sammen med sin makker Johan Brunström. Parret var i yderligere én ATP-finale i 2012 og i 2013, hvor det dog blev til nederlag.

I 2018 kom Løchte Nielsen atter langt i herredouble i Wimbledon, hvor han nåede helt til semifinalen med briten Joe Salisbury.

I 2019 var han i finalen i Marrakech med Matwe Middelkoop og vandt i München med Tim Puetz.

I single har han primært deltaget i Challenger- og Future-turneringer. Han har deltaget i hovedturneringen i seks ATP Tour-turneringer og har tabt i første runde i dem alle. Løchte Nielsen blev tildelt et wildcard til ATP-turneringen Copenhagen Open og har spillet sig igennem kvalifikationen for at deltage i de fem andre ATP-turneringer.

I december 2012 blev han for første gang kåret til årets tennispiller foran Caroline Wozniacki, der ellers havde vundet titlen fem år i træk. Den sidste nominerede var Davis Cup holdet, som Løchte Nielsen også var en del af.

Løchte Nielsen debuterede på det danske Davis Cup-hold i 2003 og har vundet 13 af 21 singlekampe og 7 af 12 doublekampe.

Løchte Nielsen har to gange været i en Grand Slam-kvalifikationsfinale. I 2007 tabte han kvalifikationsfinalen til Wimbledon mod Tomas Zib (ATP 133) med 3-6, 3-6, 6-4, 6-3, 6-2, og i 2011 tabte han kvalifikationsfinalen til Australian Open mod Nicolas Mahut (ATP 132) med 7-5, 3-6, 6-3. I 2012 lykkedes det ham at kvalificere sig til hovedturneringen i Australien Open, hvor han tabte til Kevin Anderson fra Sydafrika i første runde.

Referencer

Eksterne henvisninger 

 Blog på Tennissporten.dk 

 dansktennis.dk 

Tennisspillere fra Danmark
Personer fra København
Vindere af Wimbledon
Barquisimeto

Barquisimeto er hovedstaden i staten Lara i det vestcentrale Venezuela. Byen ligger midt imellem Caracas og Maracaibo ved Turbiofloden.

Etableret i 1552
E-skakklubben

E-skakklubben eller eSkak.dk er en dansk websted hvor skakspillere kan spille skak med hinanden og diskutere spillet og relaterede emner på sidens forum og chat-sider. E-skakklubben er oprettet som et privat initiativ af Brian Lundgaard i 2001, og har pr. 2006 over 1000 brugere, hvoraf normalt over 200 logger ind hver dag. Det er gratis at deltage i klubben, men klubbens medlemmer kan vælge at blive frivillige sponsorer ved at betale et sponsorat svarende til 50 øre pr. dag.

Der kan spilles enkeltstående partier og oprettes turneringer med op til 11 deltagere. Foruden de enkeltstående turneringer er der officielle klub-, knockout- og holdturneringer i E-skakklubben. Der er to typer partier: korttidspartier med betænkningstider fra 3 minutter til 2 timer pr. spiller eventuelt med op til 10 sekunders tillæg pr. træk, og langtidspartier med betænkningstider fra 5 til 120 dage pr. parti eller 14 dage pr. træk. Der udføres daglig typisk 4000-5000 træk i over 2000 igangværende langtidspartier pr. dag, og endnu flere træk i korttidspartier.

Eksterne henvisninger 
E-skakklubben 

Skakklubber i Danmark
Community Sites
Babyshambles

Babyshambles (til tider omtalt som Baby Shambles) var et engelsk band dannet af forsangeren Pete Doherty, der eksisterede fra 2003-2014. Efter bandet The Libertines blev opløst i 2004, dannede forsangeren, Pete Doherty Babyshambles. Gruppens første album Down in Albion, der udkom i 2004 hittede med singlerne Fuck Forever, Killamangiro og Albion.

Bandet har haft en del problemer med aflyste koncerter og med deres pladeselskab, blandt andet på grund af Pete Dohertys narkotikamisbrug, og hans stormfulde forhold til supermodellen Kate Moss.

Nu er bandet igen en smule mere aktivt og giver i sommer koncerter i Europa.

Bandmedlemmer 
 Pete Doherty – forsanger, rytmeguitar, sitar (2003–2014)
 Mick Whitnall – leadguitar (2006–2014)
 Drew McConnell – basguitar, backing vocals (2004–2014)
 Adam Ficek – trommer og percussion (2005–2012;2014)
 Patrick Walden – leadguitar (2004–2006)
 Gemma Clarke – trommer og percussion (2003–2005)
 Danny Goffey – trommer og percussion (2010)
 Jamie Morrison – trommer og percussion (2012)

Diskografi 
 Down in Albion (2005)
 The Blinding EP (2006)
 Shotter's Nation (2007)

Eksterne henvisninger 
 
 

Musikgrupper fra Storbritannien
Musikgrupper fra 2003
Rondane

Rondane er et fjeldområde øst for Gudbrandsdalen i Øst-Norge i  Innlandet fylke. Rondane blev i 1962 Norges første nationalpark. Parken blev udvidet i 2003 og dækker nu et område på 963 km².

Der er ti fjeldtoppe i Rondane som er over 2 000 m.o.h.:

 Rondeslottet — 2 178 m.o.h.
 Storronden — 2 138 m.o.h.
 Høgronden — 2 114 m.o.h.
 Midtronden Vest — 2 060 m.o.h.
 Vinjeronden — 2 044 m.o.h.
 Midtronden Øst — 2 042 m.o.h.
 Sagtinden — 2 018 m.o.h.
 Storsmeden — 2 016 m.o.h.
 Digerronden — 2 015 m.o.h.
 Veslesmeden — 2 015 m.o.h.

Innlandets geografi

Nationalparker i Norge
Gudbrandsdalen

Gudbrandsdalen er en af de store dale i Østlandet i Norge og ligger mellem Valdres i vest og Østerdalen i øst. Hele Gudbrandsdalen ligger i Innlandet (tidligere Oppland) fylke og strækker sig 230 kilometer fra Lillehammer ved Mjøsa, 124 meter over havet, op til Lesjaskogsvatnet, 612 meter over havet. Elven Gudbrandsdalslågen løber gennem hele dalen.

Gudbrandsdalen, set som et distrikt medregner også Ottadalen og Gausdal består af tolv kommuner med til sammen 71.037 indbyggere (1. januar 2015) og et samlet areal på . De tre byer i Gudbrandsdalen er Otta, Lillehammer og Vinstra.
Kommunerne er Lesja, Dovre, Skjåk, Lom, Vågå, Sel, Nord-Fron, Sør-Fron, Ringebu, Øyer, Gausdal og Lillehammer.

Tidslinje 

 1015 – Gudbrandsdalen nævnes i Heimskringla, blandt andet ved kristningen af Dale-Gudbrand.
 1349-50 – Befolkningen halveres under Den sorte død.
 1537 – Som følge af reformationen tager kongen kontrol over kirkegodset. Kronen bliver derved den største godsejer i Gudbrandsdalen.
 1612 – En skotsk lejehær under kaptajn George Sinclair bliver stoppet af lokalbefolkningen i slaget ved Kringen.
 1670-1725 – Det meste krongods sælges fra, hvilket giver grundlag for en ny lokal overklasse.

Fjeldområder omkring Gudbrandsdalen 
 Jotunheimen
 Rondane
 Dovre
 Huldreheimen

Referencer

Eksterne henvisninger 
 Information om Gudbrandsdalen

Skisportssteder i Gudbrandsdalen 
 Gålå
 Kvitfjell
 Skeikampen
 Hafjell

Innlandet
Norges geografi
Landskap i Norge
Dale i Norge